An Interview with Fokofpolisiekar Ahead of Lush Festival - Why Ed
The Easter Weekend calls for a getaway to Clarens with the 3rd annual LUSH Festival, taking place from 29 March to 2 April 2018.
With that said, we had a quick chat with Francois van Coke from Fokofpolisiekar.
Hallo daar. Dankie dat ons weer met julle kan praat. Lush is om die draai. Francois het al 'n paar keer daar opgetree, hoe voel dit om die "bende" daar te hê die jaar?
Dit voel goed. Ek was nou al 2 jaar in 'n ry by Lush en is mal oor die fees. Amped om dit saam met die Fokofpolisiekar manne te klap vir 'n slag.
Wat kan mense verwag van Fokofpolisiekar in 2018 by Lush?
Ons gaan heelwat van Selfmedikasie speel en natuurlik al die belangrike tunes uit die laaste 15 jaar. Ons gaan maar ons ding doen. Dit is mos maar 'n wilde rock 'n roll jol met baie sing-alongs.
Daar is talle ander kunstenaars wat by Lush gaan wees, wie sien julle uit om 'n paar biere saam te drink en te kuier?
Ons is maar net daar op die Saterdag, so ek sien uit ons ons chommies PHFat, aKING en Van Pletzen te sien. Festivals gee ons ook die kans om met die dudes uit te hang, so ons sal hang en party.
Julle het nou al 'n paar music videos vrygestel vir Selfmedikasie, kan ons nog verwag in die toekoms?
Ons het 2 offisiële videos en 2 liriek-videos uitgesit vir die album. Ek dink dit is dit! As ons nog 'n video kan uitsit sal dit 'n bonus wees.
Die laaste paar maande was mal vir julle gewees, crowdfunding, Selfmedikasie ens. Het julle ooit gedink die sukses wat julle behaal het sou moontlik gewees het 'n paar jaar terug?
Die Fokofpolisiekar ding is 'n spesiale band en brand, vandat ons die eerste songs geskryf het, het ons dit geweet. Die vyf van ons het 'n besondere connection en dit gebeur min dat jy saam met mense werk wat werklik jou broers geword het. Die plan was altyd om 'n suksesvolle band te wees en ek hoop ons kan dit nog lank doen. Ek dink nie ons het in 2003 gedink ons sou nog steeds saam speel 15 jaar later nie.